โบรกแนะเก็บ 7 หุ้นแซ่บ! กำไรเด่น-ราคาถูกSET บ่ายไซด์เวย์ในกรอบ 1,360-1,370 จุด
SET เช้านี้ผันผวนในกรอบแคบ โดยกลุ่มสื่อสารยังโดน take profit อย่างต่อเนื่อง แต่ตลาดฯเริ่มมีแรงซื้อกลุ่มแบงก์ช่วยพยุงได้บ้าง ด้านตลาดภูมิภาคส่วนใหญ่อยู่ในแดนลบ ให้ติดตามการประชุม ECB ที่เล็งจะมีการทำ QE เพิ่ม ส่วนในประเทศติดตามผลการตรวจสอบมาตรฐานการบินจากสหรัฐ บ่ายนี้ดัชนีฯคงแกว่งไซด์เวย์ พร้อมให้กรอบการแกว่งไว้ที่ 1,360-1,370 จุด
27 พ.ย. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (27 พ.ย.) ผันผวนในกรอบแคบ โดยกลุ่มสื่อสารยังโดน take profit อย่างต่อเนื่อง แต่ตลาดฯเริ่มมีแรงซื้อกลุ่มแบงก์ช่วยพยุงได้บ้าง แต่ตลาดฯยังไร้ปัจจัยใหม่หนุน ด้านตลาดภูมิภาคส่วนใหญ่อยู่ในแดนลบเล็กน้อย ให้ติดตามการประชุม ECB ที่เล็งจะมีการทำ QE เพิ่ม ส่วนในประเทศติดตามผลการตรวจสอบมาตรฐานการบินจากสหรัฐ
นักวิเคราะห์คาดช่วงบ่ายดัชนีฯคงแกว่งไซด์เวย์ทั้งในแดนบวกและลบ พร้อมให้กรอบการแกว่งไว้ที่ 1,360-1,370 จุด ขณะที่แนะนำ SAWAD-MTSL-KBANK-BBL และ EGCO สำหรับนักลงทุนระยะกลางและยาว ที่สามารถรับความเสี่ยงจากความผันผวนได้ แนะนำซื้อ ADVANC-INTUCH
 
นายธีรวุฒิ กานต์นิภากุล ผู้อำนวยการอาวุโสฝ่ายวิเคราะห์หลักทรัพย์ บล.ซีไอเอ็มบี (ประเทศไทย) เปิดเผยถึงตลาดหุ้นไทยเช้านี้ผันผวนในกรอบแคบ โดยหุ้นในกลุ่มสื่อสารยังโดน take profit ออกมาอย่างต่อเนื่อง โดยนักลงทุนลดพอร์ตการลงทุนเนื่องจากวิตกถึงการแข่งขันในอุตสาหกรรมที่อาจจะสูงขึ้นได้หลังการประมูล 4G คลื่น 900 MHz แต่ตลาดฯก็เริ่มมีแรงซื้อหุ้นในกลุ่มแบงก์เข้ามาช่วยพยุงไว้ ทำให้ดัชนีฯไม่ลงลึก แต่ตลาดฯยังไม่มีปัจจัยใหม่เข้ามา
ด้านตลาดหุ้นภูมิภาคส่วนใหญ่จะอยู่ในแดนลบเล็กน้อย โดยต่างรอดูปัจจัยในสัปดาห์หน้า ทั้งการประชุม ECB ที่คาดการณ์กันว่าจะมีการทำ QE เพิ่ม ซึ่งหากเป็นจริงจะทำให้ราคาสินค้าโภคภัณฑ์คึกคักขึ้น ส่วนในประเทศจะมีเรื่องการตรวจสอบมาตรฐานการบิน ซึ่งต้องรอดูผลการตรวจสอบจากสหรัฐว่าจะเป็นอย่างไร
แนวโน้มการลงทุนบ่ายนี้ คาดดัชนีหุ้นไทยคงจะแกว่งไซด์เวย์ทั้งในแดนบวกและลบ พร้อมให้กรอบการแกว่งไว้ที่ 1,360-1,370 จุด
 
บล.ธนชาต ระบุในบทวิเคราะห์ (27 พ.ย.) SET แกว่งตัว วันนี้ลุ้นกลับไปยืนเหนือ 1,367 จุด ขณะที่แนะนำ “Selective” หุ้นที่มีการปรับประมาณการกำไรขึ้น และราคาปรับลดลงมาที่แนวรับ อย่าง SAWAD (กรอบ Trading 45.5-47.25 บาท) และ MTSL (กรอบ Trading ที่ 20-21 บาท) รวมไปถึงกลุ่มธนาคารขนาดใหญ่ อย่าง KBANK-BBL และหุ้น Defensive ที่คาดว่ากำไรจะกลับมาเติบโตดีตั้งแต่ไตรมาส 4 ปี 2558 อย่าง EGCO
สำหรับนักลงทุนระยะกลาง-ยาว ที่สามารถรับความเสี่ยงจากความผันผวนของราคาหุ้น ADVANC-INTUCH ได้ (มองราคาหุ้นจะผันผวนจนกว่าจะประมูลคลื่น 900MHz เสร็จวันที่ 15 ธ.ค.นี้) แนะนำ “ซื้อ” ทั้ง ADVANC และ INTUCH จาก 1) ราคาหุ้นปัจจุบันสะท้อนราคาประมูลคลื่น 80,000 ล้านบาท ไปแล้ว 2) ราคาหุ้นที่ปรับลดลงมาทำให้เราคาดว่า ADVANC INTUCH จะให้อัตราผลตอบแทนจากเงินปันผลระยะ 1 ปีข้างหน้าที่ 6.5-7.6% ตามลำดับ ซึ่งถือว่าเป็นจุดที่ให้ผลตอบแทนจากเงินปันผลสูงขึ้นตั้งแต่กลางปี 2012 เป็นต้นมา
3) แม้ดอกเบี้ยสหรัฐฯ จะปรับขึ้น แต่เรามองดอกเบี้ยในประเทศยังต่ำต่อไปจนถึงกลางปีหน้าเป็นอย่างน้อย ทำให้ส่วนต่างระหว่าง Dividend Yield กับ Bond Yield ยังสูงต่อไป 4) ทั้ง ADVANC และ INTUCH มีสัญญาณ Oversold ทางเทคนิคในกราฟระยะสัปดาห์แล้วด้วย RSI ต่ำกว่า 30%  แล้ว
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
JAS มูลค่าการซื้อขาย 1,215.86 ล้านบาท ปิดที่ 4.90 บาท ลดลง 0.06 บาท
ADVANC มูลค่าการซื้อขาย 603.86 ล้านบาท ปิดที่ 202.00 บาท เพิ่มขึ้น 3.50 บาท
TRUE มูลค่าการซื้อขาย 565.47 ล้านบาท ปิดที่ 8.30 บาท ลดลง 0.05 บาท
AOT มูลค่าการซื้อขาย 308.94 ล้านบาท ปิดที่ 310.00 บาท ลดลง 1.00 บาท
INTUCH มูลค่าการซื้อขาย 254.90 ล้านบาท ปิดที่ 66.25 บาท เพิ่มขึ้น 0.25 บาท
 
ที่มา: สำนักข่าวอินโฟเควสท์